EELNÕU

 . märts 2023 nr

**Kinnisasja omandamiseks loa andmine**

Rainert RL OÜ (registrikood 11959266) esitas Mulgi Vallavolikogule nõuetekohase kinnisasja omandamise loataotluse koos tegevuskava ja kinnituskirjaga.

Rainert RL OÜ soovib omandada Kaarli külas Kaubi kinnistut (reg nr 2829239), mille suurus on 51,05 ha. Sellest põllumajanduslikku maad on 23,63 ha ja metsamaad 14,32 ha.

Kuna Kaubi kinnistul on põllumaad üle 10 ha ja metsamaad üle 10 ha ning Rainert RL OÜ ei ole kinnisasja omandamise tehingu tegemise aastale vahetult eelnenud kolm aastat tegelenud põllumajandusliku tegevusega on vastavalt kinnisasja omandamise kitsendamise seaduse (KAOKS) § 4 lg 6 kohaselt vajalik Kaubi kinnistu omandamiseks asukohajärgse kohaliku omavalitsuse üksuse volikogu luba.

Rainert RL OÜ on kinnitanud, et Kaubi kinnistul hakatakse tegelema metsamajandamisega ja kinnistu omandamiseks on finantsilised vahendid olemas.

KAOKS-i kohaselt annab volikogu loa, kui loa andmine on kooskõlas avaliku huviga ega takista kohalikul omavalitsuse üksusel täita talle seadusega antud ülesandeid. KAOKS §1 lg1 sätestab, et avalik huvi KAOKS-i tähenduses on eelkõige põllumajandus- ja metsamaad sisaldava maatulundusmaa sihtotstarbega kinnisasja sihtotstarbelise ja jätkusuutliku majandamise edendamine.

Arvestades asjaoluga, et kinnisaja omandamise loataotlus vastab KAOKS-is sätestatud nõuetele, siis puudub alus pidada Kaarli külas Kaubi kinnistu maa sihtotstarbekohast ja jätkusuutliku majandamise soovi ning loa andmist avaliku huviga vastuolus olevaks.

Samuti ei ole kõnealuse kinnistu maa sihtotstarbeline majandamine kuidagi Mulgi vallale kui kohaliku omavalitsuse üksusele seadusega antud ülesannete täitmist takistav.

Tulenevalt eeltoodust ja võttes aluseks kohaliku omavalitsuse korralduse seaduse §22 lg 1 p 37, kinnisasja omandamise kitsendamise seaduse § 4 lõike 3, § 6 lõike 1 ja 4 ja § 9 ning Rainert RL OÜ taotluse

**Mulgi Vallavolikogu**

**OTSUSTAB:**

1. Anda luba Rainert RL OÜle (registrikood 11959266) Kaarli külas Kaubi kinnistu (registriosa nr 2829239, katastritunnus 19202:005:0023) omandamiseks maatulundusliku sihtotstarbe kohase majandamise eesmärgiga, mis ei ole vastuolus avaliku huviga ega takista Mulgi vallal kui kohalikul omavalitsuse üksusel täita talle seadusega antud ülesandeid.
2. Otsus jõustub Rainert RL OÜle teatavakstegemisest.
3. Käesoleva otsuse peale võib esitada kaebuse Tartu Halduskohtule halduskohtumenetluse seadustikus sätestatud 30 päeva jooksul arvates otsuse teatavakstegemisest.

Arvo Maling

Volikogu esimees

Saata:

1. Koostaja: maa- ja planeeringuspetsialist Tiia Kukk tiia.kukk@mulgivald.ee

 2. Rainet RL OÜ rainertrl@hot.ee